جمهورباشقانی رجب طیب اردوغان دونن نوروژ‌دکی ناتو مانوروندا باش وئرن قالماقال اوزرینه، اورادا وظیفه‌لی تورک عسگرلری‌نین چکیلدیگینی آچیقلادی.
گئنیشلندیریلمیش ائل باشقان‌لاری توپلانتی‌سیندا چیخیش ائدن اردوغان،
"دونن نوروژده بیر دوروم اولدو. نوروژده دوشمن تابلوسو دئیه بیر تابلو قویموش‌لار. بو تابلودا آتاتورکون رسمی و بیر طرفده ده منیم آدیم وار. هدفده بون‌لار. بو خبر گلینجه باش قرارگاه باشقانیمیز و آوروپا بیرلیگیندن سوروملو باخانیمیز، بیزی آرادی‌لار. بئله بیر وضعیت وار. بو ناتو دا ناتو مانورو. 40 عسگریمیز وار، بیز ایندی بو عسگریمیزی چکمه قراری وئردیک، چکیریک دئدی‌لر" دئیه دانیشدی.
اؤزونون ده، هئچ دورمایین . او هدف‌لر قالدیریلسا داهی، 40 عسگریمیزی سرعتله اورا‌دان چکین تاپشیریغی وئردیگینی بیلدیرن اردوغان،
"بئله بیر اتفاق، بئله بیر متفیق‌لیک اولماز" دئدی.
